b'\n_START_ARTICLE_\nDetektyvas\n_START_PARAGRAPH_\nDetektyvas \xe2\x80\x93 literat\xc5\xabrinis \xc5\xbeanras, su paslapties, nusikaltimo i\xc5\xa1ai\xc5\xa1kinimu, intriga ir laipsni\xc5\xa1ku tiesos atskleidimu._NEWLINE_Keliamas svarbiausias klausimas \xe2\x80\x93 kas yra kaltas? Tai gali b\xc5\xabti tiek kriminalinio \xc4\xafvykio i\xc5\xa1siai\xc5\xa1kinimas, tiek egzistencinis supratimas, kokia yra dalyk\xc5\xb3 pad\xc4\x97tis. Detektyvas \xe2\x80\x93 tai labirintas, kuriuo einant ir kantriai narpliojant nusikaltimo gijas galima pasiekti ties\xc4\x85._NEWLINE_Pagrindinis veik\xc4\x97jas \xe2\x80\x93 detektyvas \xe2\x80\x93 dirba \xc4\xafvairiose srityse, padedan\xc4\x8diose garantuoti \xc5\xbemoni\xc5\xb3 saugum\xc4\x85: atskleid\xc5\xbeia nusikaltimus, sulaiko nusikalt\xc4\x97lius ir \xc4\xafstatym\xc5\xb3 pa\xc5\xbeeid\xc4\x97jus, saugo pastatus ir \xc5\xbemones, i\xc5\xa1ai\xc5\xa1kina ir sulaiko narkotik\xc5\xb3, ginkl\xc5\xb3, automobili\xc5\xb3, turto vagis, u\xc5\xbesiima \xc5\xbemog\xc5\xbeudys\xc4\x8di\xc5\xb3 tyrimu, dingusi\xc5\xb3 \xc5\xbemoni\xc5\xb3 paie\xc5\xa1ka. Tiria nusikaltim\xc5\xb3 aplinkybes ir viet\xc4\x85, apklausia su byla susijusius asmenis, renka \xc4\xafkal\xc4\x8dius ir kitus \xc4\xafrodymus, teikia parodymus teisme._NEWLINE_Klasikiniame detektyve pasikliaujama logika, tikima \xc4\xafstatymu ir teisingumu, vienos tiesos egzistavimu._NEWLINE_Postmoderniame detektyve neegzistuoja viena teisinga versija \xe2\x80\x93 visumos prasm\xc4\x99 leid\xc5\xbeiama suprasti pa\xc4\x8diam skaitytui, nedarant logi\xc5\xa1k\xc5\xb3 i\xc5\xa1vad\xc5\xb3. Da\xc5\xbenai pastangos k\xc4\x85 nors i\xc5\xa1siai\xc5\xa1kinti yra pasmerktos nes\xc4\x97kmei.'